અગાઉ ગઈકાલે 464 રનના ટાર્ગેટનો પીછો કરવા ઉતરેલી ભારતીય ટીમની શરૂઆત ખૂબ જ ખરાબ રહી હતી અને માત્ર 2 રનના સ્કોર પર શિખર ધવન, ચેતેશ્વર પૂજારા અને વિરાટ કોહલીની મહત્વની વિકેટો ગુમાવી દીધી હતી. તે સમયે લાગતું હતું કે, ભારત 100 રન પણ પાર નહીં કરી શકે પરંતુ રહાણે-રાહુલ અને બાદમાં રાહુલ-પંત વચ્ચે મોટી ભાગીદારીઓ થતા ભારત માટે જીતની આશા જન્મી હતી પરંતુ ફરી એકવાર ટેસ્ટના છેલ્લા સેશનમાં થયેલા અચાનક ધબડકાને લીધે ભારત હારી ગયું હતું. આ સીરીઝમાં ત્રીજીવાર આવું બન્યું છે જ્યારે ભારત જીતની નજીક હોય અને અચાનકથી જ હારી ગયું હોય.